stanford-oval/wikipedia huggingface dataset:
Washington-on-the-Brazos
Historia > Texasin vallankumouksen aikana

Washington-on-the-Brazosin perusti Etelä-Yhdysvalloista tulleet uudisasukkaat. Sitä kutsutaan ”Texasin synnyinpaikaksi” , koska Texasin edustajat kokoontuivat siellä 1. maaliskuuta 1836, julistaen Texasin aikomukset itsenäistyä. He perustivat myös väliaikaisen hallinnon, joka hoitaisi tehtäviä kunnes uusi hallinto äänestettäisiin valtaan.
Edustajat julistivat Texasin itsenäiseksi 2. maaliskuuta 1836. He hyväksyivät perustuslain 16. maaliskuuta. Edustajat ja asukkaat pakenivat 17. maaliskuuta Meksikon armeijan edetessä lähemmäs aluetta. Asukkaat palasivat sinne 21. huhtikuuta, San Jancinton taistelun jälkeen.
Historia > Vallankumouksen jälkeen

Kylän johtajat yrittivät tehdä Washington-on-the-Brazosta Texasin tasavallan pääkaupungin. Pääkaupunki päätettiin kuitenkin perustaa Waterloohon, joka myöhemmin nimettiin Austiniksi.
Washingtonin piirikunta perustettiin 1836. Washington-on-the-Brazos oli piirikunnan hallintokeskus vuoteen 1844, jolloin se siirrettiin Brenhamiin. Kylä oli lähes hylätty kun 1900-luku alkoi.
Kuvia

Replika rakennuksesta, jossa Texasin itsenäisyysjulistus allekirjoitettiin.
Rakennus, jossa Texas julistautui itsenäiseksi 2. maaliskuuta 1836.
Postitoimisto.
Vierailukeskus.
Star of the Republic -museo.
Vuoden 1994 jalkapallon maailmanmestaruuskilpailujen karsinnat

| FIFA World cup 1994 > MM-karsinnat 1994 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 1990 |  1998 → |  |  |  |
Vuoden 1994 jalkapallon maailmanmestaruuskilpailujen karsintoihin osallistui 147 FIFA:n jäsenmaata, jotka kilpailivat 24 paikasta Yhdysvalloissa pelattuihin 1994 MM-kilpailuihin. Paikoista yksi meni automaattisesti isäntämaa Yhdysvalloille, sekä yksi paikka hallitsevalle maailmanmestarille Saksalle.
Loput 22 paikkaa oli jaettu maanosaliittojen kiintiöiden mukaan. Yksi paikka oli jaettu OFC:n, CONCACAF:n ja CONMEBOL:n maanosaliittojen kesken siten, että OFC:n karsintojen voittaja kohtasi ensin CONCACAF:n alueen karsintojen toisen kaksoisottelussa. Otteluparin voittaja selviytyi karsimaan kisapaikasta CONMEBOL:n karsintojen neljättä vastaan. Tämän otteluparin voittaja selviytyi MM-kilpailuihin.
Afrikan MM-karsinnat

Afrikan maanosaliitolla CAF:lla oli MM-kisoissa kolme paikkaa. Osallistuvia maita oli 40. Afrikan maista MM-kisoihin selviytyivät:
Kamerun
Marokko
Nigeria
Aasian MM-karsinnat

Aasian maanosaliitolla AFC:llä oli MM-kisoissa kaksi paikkaa. Osallistuvia maita oli 30. Aasian maista MM-kisoihin selviytyivät:
Etelä-Korea
Saudi-Arabia
Euroopan karsinnat

Euroopan maanosaliitolla UEFA:lla oli MM-kisoissa yhteensä 13 paikkaa. Yksi paikoista meni automaattisesti hallitsevalle maailmanmestarille Saksalle. 38:sta osallistuvasta Euroopan maista MM-kisoihin selviytyivät:
Alankomaat
Belgia
Bulgaria
Espanja
Italia
Irlanti
Kreikka
Norja
Saksa
Sveitsi
Tanska
Romania
Venäjä
Etelä-Amerikan karsinnat

Etelä-Amerikan maanosaliitolla CONMEBOL:lla oli MM-kisoissa 3,5 paikkaa. Karsintoihin osallistui alueelta yhdeksän maata. Etelä-Amerikasta MM-kisoihin selviytyivät:
Argentiina
Brasilia
Bolivia
Kolumbia
Pohjois- ja Väli-Amerikan karsinnat

Pohjois- ja Väli-Amerikan maanosaliitolla CONCACAF:lla oli MM-kisoissa 2,25 paikkaa. Alueelta karsintoihin osallistui 22 maata. Yksi paikka meni automaattisesti isäntämaa USA:n joukkueelle. Alueen maista MM-kisoihin selviytyivät:
Yhdysvallat
Meksiko
Oseanian karsinnat

Oseanian maanosaliitolla OFC:lla oli MM-kisoissa 0,25 paikkaa. Paikat oli jaettu Etelä-Amerikan ja Pohjois-ja Väli-Amerikan maanosaliittojen kanssa. Alueen maista karsintoihin osallistui seitsemän maata. Oseanian karsinnat voitti Australia, joka ei kuitenkaan selviytynyt jatkokarsinnoista MM-kilpailuihin.
Käännös suomeksi
Käännös suomeksi
Kaidy Kaasiku

Kaidy Kaasiku (s. 3. lokakuuta 2001) on virolainen maastohiihtäjä.
Kaasiku on sijoittunut nuorten maailmanmestaruuskilpailuissa parhaimmillaan viestissä seitsemänneksi ja henkilökohtaisilla matkoilla 17:nneksi. Aikuisten arvokilpailuissa hän hiihti ensimmäisen kerran Oberstdorfin MM-kilpailuissa 2021, jolloin hän sijoittui viestissä 14:nneksi, perinteisen hiihtotavan sprintissä 58:nneksi ja vapaan hiihtotavan 10 kilometrillä 60:nneksi. Pekingin olympialaisissa 2022 hän kilpaili neljällä matkalla: viestissä hän sijoittui 16:nneksi, vapaan hiihtotavan sprintissä 48:nneksi, 15 kilometrin yhdistelmäkilpailussa 54:nneksi ja perinteisen hiihtotavan 10 kilometrillä 70:nneksi.
Kaasiku kilpaili maailmancupissa ensimmäisen kerran tammikuussa 2021. Hän voitti Viron-mestaruuden vapaan hiihtotavan sprintissä 2022.
Kaidy Kaasikun kaksossisko Keidy Kaasiku on myös maajoukkuehiihtäjä.
Wireless USB

Wireless Universal Serial Bus on langaton sarjaväyläarkkitehtuuri oheislaitteiden liittämiseksi tietokoneeseen. WUSB perustuu USB:n arkkitehtuuriin. WUSB-verkossa on yksi keskitin, johon muut laitteet ovat liitettyinä. WUSB:a kehittää Wireless USB Promoter Group. Ryhmä on perustettu keväällä 2004 ja sen jäseninä ovat Agere Systems, HP, Intel, Microsoft, NEC, Philips Semiconductors ja Samsung Electronics. Myöhemmin ryhmään on liittynyt mm. Texas Instruments ja monta muuta yritystä.
Syitä WUSB:n luomiseen

Tämän hetken trendi on langattomuus. USB-laitteita löytyy jo joka kodista ja kysyntää langattomille tuotteille löytyy varmasti. WUSB:lle on olemassa jo valmis laitteistoarkkitehtuuri, koska se perustuu USB:hen. Myös käyttöjärjestelmissä on USB-tuki valmiina.
WUSB:ia voidaan käyttää mm. seuraavien oheislaitteiden kytkentään

tulostimet
skannerit
digikamerat
digivideokamerat
MP3-soittimet
muistitikut
ulkoiset kovalevyt
modeemit
viivakoodinlukijat
henkilökortinlukijat
muistikortinlukijat
näppäimistöt
hiiret
peliohjaimet ja konsolit
mikrofonit
langaton kuvan ja äänen siirto
Tekniikka

WUSB perustuu UWB:hen. UWB on lyhenne sanoista Ultra Wideband (IEEE 802.15.3a, ei vielä hyväksytty). UWB on modulointimenetelmä, jossa signaali lähetetään nopeina pulsseina laajalla taajuusalueella (1–2 GHz). UWB:lle on varattuna taajuudet 3,1–10,6 GHz. Koska taajuusalue on laaja ja data varastoidaan nopeisiin taajuuden vaihteluihin, on WUSB häiriöystävällinen myös muille langattomille ratkaisuille kuten WLAN tai Bluetooth.
WUSB:n maksimi tiedonsiirtonopeus on 480 Mbps. WUSB-laitteiden etäisyys toisistaan saa olla enintään 10 metriä, jolloin tiedonsiirtonopeus putoaa 110 Mbps nopeuteen. Yhteen WUSB-keskittimeen voi kytkeytyä maksimissaan 127 laitetta. WUSB-topologia tukee myös kaksoisroolimallia (dual-role model) eli laite voi toimia isännän tavoin.
WUSB kuluttaa 300 mW tehoa eli suunnilleen saman verran kuin normaali kännykkä tai PDA-laite.
Wireless USB -laitteet kiinnittyvät isäntään lähettämällä isännälle oikein ajoitetun viestin. Tämän jälkeen isäntä ja asiakas autentikoivat toisensa käyttäen omia ID -tunnuksiaan ja sopivia salausavaimia. Kun laite on autentikoitu onnistuneesti, isäntä antaa sille oman USB-osoitteen ja ilmoittaa omalle ohjelmistolleen liitetystä laitteesta.
Tulevaisuuden näkymät

WUSB:n määritykset valmistuivat toukokuussa 2005. Laitteita odotettiin markkinoille vuoden 2005 lopussa. Vuoden 2005 lopussa WUSB saatiin toimimaan 880 Mbps nopeudella 8 metriin ja 220 Mbps nopeudella 20 metriin asti. Wireless USB Promoter Group on asettanut myös tavoitteeksi tulevaisuudessa yli 1 Gbps siirtonopeuden. Lisäksi tehonkulutus on tarkoitus pudottaa kolmannekseen nykyisestä eli 100 mW:iin. Vuonna 2008 ennustettiin WUSB-sirujen olevan jo kännyköissäkin.
Wireless USB vs WirelessUSB-trademark

Cypress Semiconductor on kehittänyt kilpailevan tekniikan, joka ei perustu IEEE:n standardiin. Tekniikka on tarkoitettu toimimaan 10–50 metrin säteellä ja tällä hetkellä siihen perustuvia laitteita tarjoavat Belkin, Logitech ja Virtual Ink.
Aiheesta muualla

Wireless USB Promoter Group (Arkistoitu – Internet Archive)
Wireless USB News (Arkistoitu – Internet Archive) (englisch)
Pitkiä jäähyväisiä

| Pitkiä jäähyväisiä> Долгие проводы |
| --- | --- |

Ohjaaja:  Kira Muratova
Käsikirjoittaja:  Natalija Rjazantseva (ven. Наталья Рязанцева)
Säveltäjä:  Oleh Karavaitšuk (ukr. Олег Каравайчук)
Kuvaaja:  Henadii Kariuk
Leikkaaja:  Valentyna Olijnyk
Pääosat:   Zinaida Šarko (rooli: Jevgenija Vasiljevna)  Oleg Vladimirski (Sasha)  Svetlana Kabanova (Masha)  Lidija Bazilskaja  Tatjana Mytško  Juri Kajurov 
Valmistustiedot
Valmistusmaa:  Neuvostoliitto
Tuotantoyhtiö:  Odessan elokuvastudio
Ensi-ilta:  (julkaisumaasta riippuen) 1971 tai 1987
Kesto:  93 min (tai 90 min)
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Pitkiä jäähyväisiä (alkuperäisnimi ven. Долгие проводы, Dolgije provody) on Kira Muratovan ohjaama neuvostoliittolainen fiktioelokuva vuodelta 1971.
Vastaanotto

Elokuva tuomittiin vastavallankumoukselliseksi ja Neuvostoliiton vastaiseksi, joten se rajattua kotimaan levitystä lukuun ottamatta kiellettiin. Elokuvan johdosta sekä Odessan elokuvastudion johtaja että Ukrainan valtion (Ukrainan sosialistisen neuvostotasavallan) elokuvakomitean puheenjohtaja erotettiin tehtävistään. Muratovalta estettiin elokuvien tekeminen "pysyvästi", joten hänen oli pakko siirtyä työskentelemään kirjastonhoitajana. Vuonna 1971 kuvattu elokuva julkaistiin Neuvostoliitossa laajemmin vasta vuonna 1987.
Vuonna 1987 elokuva voitti yleisneuvostoliittolaisten elokuvafestivaalien (ven. Всесоюзный кинофестиваль, ВКФ) tuomariston pääpalkinnon ja samana vuonna myös Neuvostoliiton elokuva-akatemian merkittävimpiin elokuvapalkintoihin kuuluvan Nika-palkinnon.  Lisäksi elokuva voitti Locarnon elokuvajuhlilla kansainvälisten elokuvakriitikoiden Fiprescin palkinnon.
Vuonna 2021 elokuva ylsi Ukrainan elokuvahistorian yhdeksänneksi parhaaksi teokseksi Dovženko-keskuksen julkaisemalla Ukrainan elokuvahistorian sata parasta elokuvaa -listalla.
Käännös suomeksi
Phoenixsaarten suojelualue

| Phoenixsaarten suojelualue |
| --- | --- |

Maailmanperintökohde
Sijainti:  Phoenixsaaret  3°38′59″S, 172°51′27″W
Tyyppi:  luonto
Kriteerit:  vii, ix
Tunnusnumero:  1325
Valintahistoria
Valintavuosi:  2010
Phoenixsaarten suojelualue on suojeltu merialue Kiribatin Phoenixsaarten ympäristössä. Se on pinta-alaltaan (408 250 km2) maailman suurin suojeltu merialue. Se kattaa yhden maailman suurimmista korallisaaristoista, ja siihen kuuluu myös ainakin 14 merenalaista vuorta joiden arvellaan olevan tuliperäisiä, sekä syvänmeren alueita. Alueella elää noin 200 eri korallilajia, 500 kalalajia, 18 lajia merinisäkkäitä ja 44 lintulajia.
Alue on ollut Unescon maailmanperintöluettelossa vuodesta 2010.
Phongsali

| Phongsali |
| --- | --- |

Valtio:  Laos
Hallinto:  
 – hallinnollinen keskus:  Phôngsali
Pinta-ala:  16 270 km²
Väkiluku (2015):  177 989
 – väestötiheys:  11.77 as./km²
Phongsalin sijainti Laosissa
Phongsali on Laosin pohjoisin provinssi. Pinta-ala 16 270 neliökilometriä. Vuoden 2015 väestönlaskennassa maakunnassa oli   178 000 asukasta.
Asukkaita yhdellä neliökilometrillä on 12. Provinssin pääkaupunki on nimeltään Phôngsali. Phongsalissa toimii lukuisia kiinalaisia yrityksiä, sillä se sijaitsee aivan Kiinan rajalla.
Phongsali sijaitsee melko korkealla vuoristossa (400–1 800 m merenpinnan yläpuolella).
Yannick Salmon

| Henkilötiedot |
| --- | --- | --- | --- |
Syntymäaika: 7. huhtikuuta 1990 (ikä 34)
Syntymäpaikka: Westbury, New York, Yhdysvallat
Pelipaikka: puolustaja
Pituus: 182 senttimetriä
Paino: 80 kilogrammaa
Seura
Seura: MYPA
Pelinumero: 4
Junioriseurat
2007: Maryland Terrapins
2008–2010: Rutgers Scarlet Knights
Seurat
| Vuodet | Seura | O | (M) |
| 2012 | Jersey Express | 13 | (0) |
| 2013– | MYPA | 9 | (0) |
 Seurajoukkueuran tilastot kattavat vain kansalliset sarjat, päivitetty 16. syyskuuta 2013.
Yannick Salmon (s. 7. huhtikuuta 1990 Westbury, New York) on yhdysvaltalaissyntyinen jamaikalainen jalkapalloilija, pelipaikaltaan puolustaja. Hän edustaa Suomen Veikkausliigan Myllykosken Palloa.
Seurajoukkueura

Long Islandilla syntynyt ja kasvanut Salmon pelasi juniorina koulunsa Westbury High Schoolin sekä Auburndale Soccer Clubin ja Blau Weiss Gottscheen joukkueissa. Hän on kuulunut myös New York Red Bullsin akatemiaan. Vuosina 2007–2010 hän pelasi yliopistojalkapalloa Marylandin ja Rutgersin yliopistoissa. Major League Soccer -seura Chicago Fire varasi Salmonin vuoden 2011 MLS Supplemental Draft -varaustilaisuudessa, mutta ei lopulta tehnyt sopimusta hänen kanssaan.
Kaudella 2012 Salmon pelasi USL Premier Development Leaguen Jersey Expressissä. Hän kävi ruotsalaisseurojen Helsingborgin, Landskronan ja Hammarbyn koeajalla, kunnes joulukuussa 2012 hän teki ensimmäisen ammattilaissopimuksensa Suomen Veikkausliigan Myllykosken Pallon kanssa. Salmon debytoi liigassa 14. heinäkuuta 2013 ottelussa Turun Palloseuraa vastaan.
Maajoukkueura

Salmon pelasi Yhdysvaltain alle 15-vuotiaiden maajoukkueessa, mutta edusti myöhemmissä juniori-ikäluokissa Jamaikaa. Hän kuului Jamaikan joukkueeseen CONCACAF:n alle 17-vuotiaiden mestaruuskilpailuissa vuonna 2007 ja alle 20-vuotiaiden mestaruuskilpailuissa vuonna 2009.
Aiheesta muualla

Yannick Salmon MYPAn sivustolla[vanhentunut linkki]
Yannick Salmon Veikkausliigan sivustolla
Kaiping

| Kaiping (开平市) |
| --- | --- |
 Kaipingin kaupungin keskustan sijainti (punaisella) Kaipingissa (vaaleanpunainen) Kiinassa
 Kaiping
 Koordinaatit: 22°22′38.28″N, 112°41′53.52″E 
Valtio:  Kiinan kansantasavalta
Maakunta:  Guangdong
Kaupunki:  Jiangmen
Hallinto:  
 – Hallinnon tyyppi:  piirikuntatason kaupunki
Pinta-ala:  
 – Kokonaispinta-ala:  1659 km²
Väkiluku (2020):  748 000
Aikavyöhyke:  UTC+8
 
 http://www.kaiping.gov.cn/ 
Infobox OKVirheellinen NIMI-arvo: 
Kaiping (kiin.: 开平市; pinyin: Kāipíng shì) on Jiangmenin kaupunkiin kuuluva piirikuntatason kaupunki Guangdongin maakunnassa Kiinassa. Kaiping sijaitsee Helmijoen suistoalueen länsipuolella. Vuoden 2020 väestönlaskennassa väkiluku oli 748 800. Historiallisesti Kaipingin alue on ollut merkittävä maastamuuttajien lähtöalue. Vuonna 2016 Deloitte arvioi 750 000 Kaipingissa syntyneen ihmisen asuvan ulkomailla.
Matias Sointu

| Matias Sointu |
| --- | --- |

Henkilötiedot
Syntynyt: 10. helmikuuta 1990 (ikä 34) Tampere, Suomi
Kansalaisuus:   Suomi
Jääkiekkoilija
Lempinimi:  Sone
Pelipaikka:  vasen laitahyökkääjä
Maila:  vasen
Pituus:  178 cm
Paino:  75 kg
Seura
Seura:  Ferencvárosi TC
Sarja:  Erste Liga
Pelinumero:  7
Pelaajaura
Pääsarjaura:  2010–
Aik. seurat:  Ilves (SML) TPS (SML) HC Bolzano (EBEL) IK Oskarshamn (Allsv.) Cardiff Devils (EIHL) Dornbirner EC (EBEL) Kiekko-Vantaa (Mestis) Graz 99ers (ICEHL) HC La Chaux-de-Fonds (SL) Sheffield Steelers (EIHL) Cracovia Kraków (Puola)
NHL-varaus:  182. varaus, 2008 Tampa Bay Lightning
Matias Valtteri Sointu (s. 10. helmikuuta 1990 Tampere) on suomalainen jääkiekkoilija, joka pelaa Unkarin Erste Ligan Ferencvárosi TC:ssä. Hän on pelipaikaltaan vasen laitahyökkääjä.
Ura > Maajoukkueura

| Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Maa:   Suomi> Miesten jääkiekko. |
| --- | --- | --- | --- |
|  Hopeaa | Hodonín 2007 | jääkiekko |  |
Sointu pelasi alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008, jolloin hän jakoi kolmella osumallaan Suomen sisäisen maalipörssin voiton Toni Rajalan kanssa. Sointu pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Sointu on pelannut yhdeksän nuorten ja 19 poikien maaottelua.
Muuta

Soinnun isä Kai toimii Kiekko-Vantaan Mestis-joukkueen toimitusjohtajana. Hän on toiminut aiemmin myös Tampereen Ilveksen toimitusjohtajana. Matias Sointu seurustelee vuoden 2008 Miss Suomi -finalisti ja televisiopersoona Katariina Orimuksen kanssa. Pari on ollut yhdessä syksystä 2016 lähtien.
Karl Oskar Elfving vanhempi

Karl Oskar Elfving vanhempi (15. huhtikuuta 1835 Kemi – 1. maaliskuuta 1876 Vaasa) oli suomalainen juristi ja Vaasan pormestari.
Elfvingin vanhemmat olivat lääninrahastonhoitaja Karl Gustaf Elfving ja Anna Maria Ståhle. Hän pääsi ylioppilaaksi yksityistodistuksella 1854 ja suoritti Helsingin yliopistossa tuomarintutkinnon vuonna 1859. Elfving sai varatuomarin arvon 1862.
Elfving oli Vaasan pormestarina vuodesta 1864 alkaen aina kuolemaansa saakka 1876.
Elfving oli naimisissa vuodesta 1865 Jenny Sofia Nymanin kanssa. Heidän lapsiansa olivat kirjailija ja tasavallan presidentin puoliso Ester Ståhlberg, metsänhoitaja ja metsäneuvos Karl Oskar Elfving nuorempi, puutarhaviljelyn edistäjä Jenny Elfving ja maatalousasiantuntija Östen Elfving.
Karl Oskar Hynninen

Karl Oskar Hynninen, sukunimi aik. Hynén (10. marraskuuta 1845 Ristiina – 13. kesäkuuta 1913 Helsinki) oli suomalainen kanslianeuvos, valtiopäivämies ja opettajaseminaarin johtaja.
Hynnisen vanhemmat olivat varanimismies Thomas Hynén ja Edla Katarina Wallenström. Hän pääsi ylioppilaaksi Kuopion kymnaasista 1863.
Hynninen toimi useita vuosia kotiopettajana opintojensa ohella kunnes hänestä tuli 1872 Helsingin yksityisen suomalaisen alkeisopiston opettaja. Hän toimi ylioppilaskunnan taloudenhoitajana 1875–1876, Porin kaupungin kansakoulujen tarkastajana 1876 ja jälleen suomalaisen alkeisopiston opettajana ja taloudenhoitajana 1878–1881. Hynninen toimi Viipurin kaupungin ja lähiseudun maalaiskuntien kansakoulujen tarkastajana 1881-1888. Hän oli Sortavalan seminaarin johtajana 1888-1896 ja Rauman seminaarin johtajana 1896-1907. Hynninen sai kanslianeuvoksen arvon 1904. Hynninen oli useiden koulukomiteoiden ja kirkolliskokouksen jäsenenä. Hän oli porvarissäädyssä Rauman edustaja valtiopäivillä  1904–1905, toimien säätynsä varapuhemiehenä.
Hynninen oli naimisissa vuodesta 1889 Klara Magdalena Nohrströmin kanssa.
Katie White

Katie White
Katie Rebecca White (s. 1983 Lowton, Iso-Britannia) on The Ting Tingsin laulaja-kitaristi. White kasvoi maatilalla Lowtonissa, isänsä David Whiten, äitinsä Lynnen ja siskonsa Helenan kanssa. Katie perusti TKO-total knock out -tyttötrion ystäviensä Joanna Leetonin ja Emma Lallyn kanssa. Myöhemmin TKO:lle lauluja tehnyt Jules De Martino ja Katie White perustivat The Ting Tingsin.
Karl Oskar Mannström

| Karl Oskar Mannström> Henkilötiedot |
| --- | --- |
Syntynyt: 8. helmikuuta 1852 Lopen pitäjä
Kuollut: 3. maaliskuuta 1926 (74 vuotta) Ikaalinen
Kansalaisuus:   Suomi
Vanhemmat:  rovasti Johan Fredrik Mannström ja Aurora Sofia Lovisa Alfström
Puoliso:  Anna Hilda Maria Wialén (1851-1910) Olga Mariana Lindblom (1866-1931)
Ura
Uskontokunta:  luterilainen
Kirkollinen arvonimi:  Lääninrovasti
Karl Oskar Mannström (8. helmikuuta 1852 Lopen pitäjä – 3. maaliskuuta 1926 Ikaalinen) oli suomalainen pappi ja kirkkoherra. Karl Oskar Mannström syntyi Lopen pitäjässä ja valmistui Turun gymnaasin eli katedraalikoulun teologisesta tiedekunnasta 1873. Hän sai pappisvihkimyksen vuonna 1874.
Ensimmäinen pesti oli Ahvenanmaalla Finnströmin seurakunnan armovuodensaarnaajana vuosina 1875–1878. Tämän jälkeen vuosina 1879–1886 Mannström toimi Jokioisten kappalaisena. Vuosina 1886–1893 Mannström toimi Perttelin kirkkoherrana ja 1893–1905 Liedon kirkkoherrana. Tämän jälkeen hänet valittiin Ikaalisten kirkkoherraksi edesmenneen Herman Gabriel von Bonsdorffin seuraajaksi. Ikaalisiin Mannström perheineen muutti toukokuussa 1906 Liedosta.
Vuonna 1899 Mannströmille myönnettiin Lääninrovastin arvonimi.
Mannströmin lapsista ainakin kaksi suomensi 1900-luvun alussa sukunimensä Mannerkoskeksi.
Kaiheorvokki

| Kaiheorvokki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Orvokkikasvit Violaceae
Suku::  Orvokit Viola
Laji::  selkirkii
Kaksiosainen nimi
 Viola selkirkii  Pursh ex Goldie 
Katso myös
   Kaiheorvokki Wikispeciesissä   Kaiheorvokki Commonsissa 
Infobox OKNimi-testi OK: 
Kaiheorvokki (Viola selkirkii) on matala, vain 5–8 cm korkea tummanvihreä kasvi, jonka terälehdet ovat vaaleansiniset tai sinipunaiset. Kaiheorvokki kuuluu orvokkien sukuun. Se kukkii touko-kesäkuussa. Kaiheorvokki on varjoisten lehtojen pohjakerroksen kasvi. Se muistuttaa lähilajiaan lehto-orvokkia.
Kaiheorvokkia tavataan Suomen leveyspiireillä myös Pohjoismaissa, Venäjällä, Aasiassa ja Pohjois-Amerikassa.
Aiheesta muualla

Kasviatlas 2016: Kaiheorvokin levinneisyys Suomessa
Pinkka – Lajintuntemuksen oppimisympäristö: Kaiheorvokki (Viola selkirkii)
Luontoportti: Kaiheorvokki (Viola selkirkii)
Pohjolan kasvien pauloissa: Viola selkirkii – kaiheorvokki
ITIS: Viola selkirkii (englanniksi)
United States Department of Agriculture (USDA): Viola selkirkii (englanniksi)
Flora of China: Viola selkirkii (englanniksi)
Medicien villat ja puutarhat

| Medicien villat ja puutarhat Ville medicee |
| --- | --- |
 Villa de Cafaggiolo
Maailmanperintökohde
Sijainti:  Toscana, Italia  43°51′28″N, 11°18′15″E
Kriteerit:  II, IV, VI
Tunnusnumero:  175
Valintahistoria
Valintavuosi:  2013
 Firenze
Medicien villat ja puutarhat (ital. Ville e Giardini medicei in Toscana, engl. Medici Villas and Gardens in Tuscany) on Unescon maailmanperintökohde Toscanassa Italiassa. Se koostuu kahdestatoista villasta ja kahdesta puutarhasta. Ne sijaitsevat Firenzen metropolikaupungissa sekä muualla Toscanassa. Perintökohteet on rakennettu 1400–1600-luvuilla. Ne kuuluivat Medicien suvun hallintaan. Medicien villat ja puutarhat valittiin maailmanperintöluetteloon vuonna 2013.
Kohteet

Medicien huviloista merkittävimmät on nimetty maailmanperintökohteeksi:
Villa de Cafaggiolo
Villa de Il Trebbio
Villa de Careggi
Villa Medici de Fiesole
Villa de Castello
Villa de Poggio a Caiano
Villa de la Petraia
Jardin de Boboli
Villa de Cerreto Guidi
Palais de Seravezza
Jardin de Pratolino
Villa La Magia
Villa de Artimino
Villa du Poggio Imperiale.
Villa de la Petraia
Villa de Castello
Villa de Careggi
Villa Medici de Fiesole
Villa de Poggio a Caiano
Villa de Artimino
Aiheesta muualla

Kuvia tai muita tiedostoja aiheesta Medicien villat ja puutarhat Wikimedia Commonsissa
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Medicien huviloita on eri puolilla Toscanaa.